અમુક-અમુક કૉમેડી સીન્સ ખરેખર સારા બન્યા છે. જેમ કે એક સીનમાં દીપિકા શાહરુખની ‘ચક દે ઇન્ડિયા’વાળી સ્પીચ આપે છે. બીજા એક સીનમાં છએ છ પાત્રો એક જ લિફ્ટમાં ભરાઈને કશું બોલ્યા વગર માત્ર વિચારીને જ એકબીજા સાથે જીભાજોડી કરે છે. ‘નૉનસેન્સ કી નાઇટ’ ગીતનું અનોખું પિક્ચરાઇઝેશન વગેરે. અરે એક સીનમાં તો મોદીસાહેબ (જોકે ડુપ્લિકેટ તરીકે) પણ દેખાય છે! સારી સિનેમૅટોગ્રાફી અને દુબઈદર્શનને કારણે હવે દુબઈ જનારા ભારતીયોમાં ઔર વધારો થવાનો.